היי רולר

ממוזער
היי רולר (באנגלית High Roller) הוא גלגל ענק, המצוי בסטריפ של לאס וגאס, פרדייס , נבדה, ארצות הברית, המתנשא לגובה של 167.6 מטרים, ובעל קוטר של 158.5 מטרים. הוא נפתח לקהל הרחב ב־31 במרץ 2014 והיה לגלגל הענק הגבוה בעולם (עד אוקטובר 2021, עם פתיחתו של עין דובאי), כשהוא עוקף בכ-2.7 מטרים את קודמו בתואר וסגנו דהיום, הסינגפור פלייר, שהחזיק בשיא מאז שנת 2008.<ref></ref><ref name="vitallinq"></ref><ref name="denverpost16112011"></ref>

האתר מופעל על ידי חברת Caesars Entertainment , ונמצא בבעלותה.

==מקור השם==
באנגלית, High Roller הוא משחק מילים שמשמעותו הן מגלל גבוה, והן בזבן/מהמר על סכומי כסף גבוהים, כיאה למיקומו.

== עיצוב ==
ההכרזה על הקמת הגלגל ניתנה באוגוסט 2011.<ref></ref>

הגלגל מסתובב על צמד מיסבי גלגלת מעוצבים בהתאמה אישית, שמסת כל אחד מהם היא 8,800 קילוגרם. לכל מיסב יש קוטר חיצוני של 2.3 מטרים, קדח פנימי של 1.6 מטרים, ורוחב של 0.63 מטרים.<ref name="designnews"></ref>

השפה החיצונית כוללת 28 חלקים, אורך כל אחד מהם 17 מטרים, שהוחזק זמנית בזמן הבנייה על ידי זוג של תומכות רדיאליות באורך 84 מטרים, לפני שהן מאובטחות לצמיתות באמצעות ארבעה כבלים.<ref></ref>

תאי הנוסעים (או הקפסולות) מותקנים על שפת החיצונית של הגלגל ומסובבים בנפרד על ידי מנועים חשמליים, כדי לשמור בצורה חלקה על רצפת התא במישור האופקי בכל סיבוב מלא.<ref></ref> התכנון הראשוני כלל 32 תאים, כל אחד בעל קיבולת של 40 נוסעים<ref name="usatoday20110817"></ref>, ואילו בתכנון הסופי נכללו 28 קפסולות של 40 אנשים, וקיבולת כוללת של 1,120 נוסעים.<ref name="denverpost161120112"></ref><ref name="gjsentinel16112011"></ref>

כל תא מתפרש על פני 20.9 מטרים רבועים, בעל מסה של 20,000 קילוגרם, קוטר של 6.7 מטרים, ציפוי זכוכית המשתרע על פני 28 מטרים רבועים, והוא מצויד בשמונה מסכי טלוויזיה בעלות מסך שטוח.<ref></ref><ref name="gjsentinel161120112"></ref><ref name="denverpost161120113"></ref><ref name="jrn230866461"></ref>

בשעות הלילה הגלגל מואר על ידי מערכת של 2,000 נורות<ref name="forbes20140304"></ref>, שיכולה להציג צבע אחיד בודד, קטעים בצבעים שונים, מספר צבעים הנעים סביב השפה<ref name="reviewjournal"></ref>, ותצוגות מותאמות אישית לאירועים מיוחדים וחגים.<ref name="forbes20140304" />

== בנייה ==
האתר ממוקם בשדרות לאס וגאס, מול סיזרס פאלאס (Caesars Palace)<ref name="denverpost161120114"></ref>. הבנייה תוכננה במקור להתחיל בספטמבר 2011, ולהסתיים בסוף שנת 2013<ref name="usatoday201108172"></ref>, מועד שעודכן לאחר מכן לתחילת 2014.<ref name="vegasinc20130225"></ref>

השפה החיצונית של הגלגל הושלמה ב־9 בספטמבר 2013.<ref name="nbcnew20407248"></ref> תא הנוסעים הראשון נמסר והותקן בנובמבר אותה שנה, ותא הנוסעים האחרון הותקן בחודש שלאחר מכן.<ref name="denverpost161120115"></ref><ref name="jrn2308664612"></ref><ref name="vegasinc20131203"></ref>

לאחר בדיקה מקדימה, מערכת התאורה של High Roller הוארה בשקיעה של יום ה-28 בפברואר 2014.<ref></ref><ref name="forbes201403042"></ref>

הגלגל נפתח לציבור בשעה 16:00 ב־31 במרץ 2014.

== כרטיסים ==
במקור, מחיר הכרטיסים היה צפוי לעמוד על פחות מ-20 דולר לסיבוב<ref name="denverpost161120116"></ref>, אך ההערכות עלו לכ-25 דולר לאדם עד אמצע שנת 2012, ובסוף ל-30 דולר לאדם על פי דיווחי החדשות מספטמבר 2013.<ref name="nbcnew204072482"></ref>

כאשר נפתח האתר לציבור במרץ 2014, עלות כרטיס לנסיעה בודדת של 30 דקות, הזמן שלוקח להשלמת סיבוב, עמדה על $ 24.95 (בשעות היום) ו-$ 34.95 (בלילה). אפשרויות כרטיסים אחרות כוללות כרטיס אקספרס בעלות של 59.95 דולר, המאפשר למחזיק לדלג על התור ולנסוע בכל עת.<ref></ref>

== הטוען לכתר ==

עין דובאי באיחוד האמירויות הערביות הוא גלגל ענק שטרם הושק, הצפוי להתנשא לגובה רב יותר, אם תושלם הקמתו כמתוכנן. הוא עתיד להתנשא לגובה של 210 מטר.

האתר הוכרז בפברואר 2013, כאשר בנייתו אמורה הייתה להתחיל ביוני 2013, ולהסתיים עוד ב-2015. הבנייה החלה בסופו של דבר כמעט שנתיים מאוחר יותר מהמתוכנן לפי לוח הזמנים, במאי 2015. הקמת מבנה התמיכה הראשי הושלמה בשנת 2016.<ref></ref> עיכובים נוספים דחו את פתיחת היעד ל-20 באוקטובר 2020, במקביל לתערוכת אקספו 2020 אך גם תאריך זה נדחה בעקבות מגפת הקורונה לתאריך כלשהו ב-2021<ref></ref>.

== גלריה ==
<gallery>
High Roller ferris wheel at night.jpg|הגלגל בלילה
Las Vegas High Roller Wheel Mar 2013.jpg|תמונה של בניית הגלגל, מרץ 2013
High Roller Vegas Sep 20 2013.jpg|ספטמבר 2013
High Roller Ferris Wheel 04.jpg|אחד מתאי הגלגל
View from the High Roller Ferris wheel - Las Vegas 03.jpg|נוף הנשקף מהגלגל
Las Vegas, High Roller, 2018.11.22 (03).jpg
Las Vegas High Roller (20723505235).jpg
High Roller Ferris Wheel 03.jpg|תמונה של הגלגל מלמטה
High Roller.png
</gallery>

== ראו גם ==
* וויאג'ר, גלגל ענק ענק שהוצע מספר פעמים ללאס וגאס, אך מעולם לא נבנה <ref></ref>
* רשימת הבניינים והמבנים הגבוהים בעולם.

== קישורים חיצוניים ==

* 

== הערות שוליים ==

2020 09
קטגוריה:גלגלי ענק
קטגוריה:לאס וגאס: מבנים
קטגוריה:שיאים בהנדסה וטכנולוגיה
קטגוריה:שיאי עולם